b"\n_START_ARTICLE_\nFrancesc Padull\xc3\xa9s Esteban\n_START_SECTION_\nTraject\xc3\xb2ria\n_START_PARAGRAPH_\nEl 1962 es trasllad\xc3\xa0 amb la seva fam\xc3\xadlia a Manresa, on treball\xc3\xa0 com a torner industrial, i el 1967 es va incorporar al PSUC i posteriorment a Comissions Obreres. El 1970 fou detingut per la policia durant la vaga de la f\xc3\xa0brica La Nova, que el va tancar durant set dies i li impos\xc3\xa0 una multa de 50.000 pts. L'octubre de 1975 es va ordenar novament la seva detenci\xc3\xb3._NEWLINE_Des del 1976 fou un dels principals dirigents del PSUC al Bages i fou candidat a les eleccions generals espanyoles de 1977. El 1977 fou nomenat membre del Comit\xc3\xa8 Central del PSUC i a les eleccions municipals espanyoles de 1979 fou escollit regidor de l'ajuntament de Manresa. Tamb\xc3\xa9 fou elegit diputat a les eleccions al Parlament de Catalunya de 1980. De 1982 a 1984 fou president de la Comissi\xc3\xb3 d'investigaci\xc3\xb3 sobre les causes i els efectes de les darreres inundacions produ\xc3\xafdes a Catalunya. El 1981 fou nomenat novament membre del comit\xc3\xa8 central del PSUC. _NEWLINE_Membre del sector eurocomunista, va romandre fidel al partit quan es va escindir el sector prosovi\xc3\xa8tic i torn\xc3\xa0 a ser diputat al Parlament de Catalunya de 1987 a 1988 en substituci\xc3\xb3 d'Antoni Guti\xc3\xa9rrez D\xc3\xadaz. El 1989 va abandonar la milit\xc3\xa0ncia pol\xc3\xadtica activa. \xc3\x89s llicenciat en dret."